Diari Oficial de la Generalitat Valenciana


Sumari del DOGV 5510, del 11-05-2007 (2007/5185)

ORDRE de 12 d'abril de 2007, de la Conselleria de Territori i Habitatge, per la qual s'acorda iniciar el procediment d'elaboració i aprovació del Pla rector d'ús i gestió del Parc Natural de Chera-Sot de Chera.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5510

Data del DOGV
:   11-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5185


Data del document
:   12-04-2007

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Chera
    * Sot de Chera
    * protecció del paisatge
    * reserva natural
    * programa d'actuació

El Parc Natural de Chera-Sot de Chera és un espai de 6451,17 ha de superfície que constitueix un dels territoris valencians en què es concentren valors mediambientals, paisatgístics i socioculturals d'especial rellevància.
Els municipis de Chera i Sot de Chera s'alcen en una vall ocupada per terres de conreu, que donen lloc a un paisatge singular conformat al llarg de la història per les diferents cultures i tradicions que han colonitzat aquestes terres fèrtils. La superfície del terme és molt abrupta i muntanyosa, situada en l'interior d'una enorme fossa tectònica i rodejada de pics, que originen un enclavament de gran interés turístic, no solament per ser la seu del primer Parc Geològic de la Comunitat Valenciana i per estar inclòs en la LIC Sierra Negrete, sinó també pels seus paisatges formats pel riu Sot o també anomenat Reatillo; l'angost barranc de la Hoz, on s'alça el cingle del Fraile, zona també de gran bellesa, sense oblidar els cims més importants com són el pic Ropé (1.136 m) i Cinco Pinos (1.171 m); com per les seues potencialitats d'ús públic en relació amb l'estudi, l'ensenyament i el gaudi ordenat del medi natural.
El desenvolupament del model de gestió del Parc Natural de Chera-Sot de Chera permetrà fixar una normativa d'usos més detallada i d'acord amb la realitat de l'espai, i establirà un marc adequat en el qual aconseguir un desenvolupament racional i equilibrat de les activitats, compatible amb els objectius d'ordenació del PORN.
Per aquestes raons, és necessari iniciar la confecció del Pla rector d'ús i gestió del Parc Natural de Chera-Sot de Chera, d'acord amb el vigent Pla d'ordenació dels recursos naturals de Chera-Sot de Chera, aprovat mitjançant el Decret 10/2007, de 19 de gener, del Consell i la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, normés en les quals es determina el contingut mínim que ha de tindre el PRUG en els seus aspectes tècnics, com també el mecanisme administratiu de la tramitació.
En conseqüència,
ORDENE
Primer
1. S'acorda iniciar el procediment d'elaboració i aprovació del Pla rector d'ús i gestió del Parc Natural Chera-Sot de Chera, l'àmbit territorial del qual figura com a annex a la present ordre.
2. Aquest procediment s'inicia d'acord amb el que estableixen els articles 37 a 41 de la Llei 11/1994, de 27 de desembre, d'espais naturals protegits de la Comunitat Valenciana, i en l'article 5 del Decret 21/2007, de 16 de febrer, del Consell, de declaració del Parc Natural de Chera-Sot de Chera, com també en les disposicions respecte d'això contingudes en el Pla d'ordenació dels recursos naturals de Chera-Sot de Chera, aprovat mitjançant el Decret 10/2007, de 19 de gener, del Consell.
Segon
1. A partir de la publicació d'aquesta ordre en el Diari Oficial de la Comunitat Valenciana, quedaran sotmeses a informe previ, preceptiu i vinculant, de la conselleria de Territori i Habitatge, les autoritzacions. Llicències i qualsevol tipus de procediment administratiu previst en l'article 28, apartat 1 lletres b) a f), que afecten l'ambit territorial del Parc Natural de Chera-Sot de Chera previst en l'annex d'aquesta ordre. Aquest informe ha de ser emés per l'administració actuant en el termini màxim de 90 dies.
ORDRE de 12 d'abril de 2007, de la Conselleria de Territori i Habitatge, per la qual s'acorda iniciar el procediment d'elaboració i aprovació del Pla rector d'ús i gestió del Parc Natural de Chera-Sot de Chera. [2007/5185]Conselleria de Territori i Habitatge2. Les mesures cautelars a què fa referència l'anterior apartat 1, de conformitat així mateix amb l'esmentat article 28 de la Llei 11/1994, tindran una vigència màxima de tres anys.
Tercer
Es faculta la Direcció General d'Ordenació del Territori de la conselleria de Territori i Habitatge per a realitzar les actuacions que tendeixen a la redacció i l'aprovació del PRUG del Parc Natural de Chera-Sot de Chera, mitjançant la tramitació de l'oportú expedient administratiu conforme al procediment legal previst.
DISPOSICIÓ FINAL
La present ordre produirà efectes des del mateix dia que es publique en el Diari Oficial de la Comunitat Valenciana.
València, 12 d'abril de 2007
El conseller de Territori i Habitatge
ESTEBAN GONZÁLEZ PONS